|  |  |
| --- | --- |
| ***POGODBA št. 2431-22-300169*** |  |
|  |  |
|  |  |

*POGODBA izvajalca št………………..*

*Št. zadeve: 43001-348/2022*

**NAROČNIK: Republika Slovenija, Ministrstvo za infrastrukturo, Direkcija RS za infrastrukturo,**

Tržaška 19, 1000 Ljubljana,

Davčna številka SI75827735, matična številka 5300177000,

ki ga zastopa v.d. direktorja Bojan Tičar

(v nadaljevanju: naročnik)

in

**IZVAJALEC:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

davčna številka \_\_\_\_\_\_\_\_, matična številka \_\_\_\_\_\_\_\_,

ki ga zastopa direktor \_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

skleneta

**POGODBO O IZVEDBI JAVNEGA NAROČILA**

za **Ureditev avle in potniških blagajn na železniški postaji Maribor**

I. UVODNA DOLOČBA

1. člen

Pogodbeni stranki uvodoma ugotavljata, da je bil izvajalec izbran na podlagi izvedenega postopka naročila male vrednosti, v skladu z določili veljavnega Zakona o javnem naročanju, na podlagi odločitve naročnika št. \_\_\_\_\_\_\_\_ z dne \_\_\_\_\_\_\_\_\_\_.

1. člen

Pogodbene stranke soglašajo, da bodo morebitne osebne podatke varovale in obdelovale v skladu z določili Zakona o varstvu osebnih podatkov (Uradni list RS, št. 94/07 – uradno prečiščeno besedilo) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (splošna uredba o varstvu podatkov) (Ur. l. 119, 4. 5. 2016, str. 1 - 88).

**I. PREDMET POGODBE**

3. člen

S to pogodbo naročnik oddaja, izvajalec pa prevzema izvedbo naslednjih del:

**»Ureditev avle in potniških blagajn na železniški postaji Maribor.«**

Podrobnejši opis del je razviden iz projektne naloge za projektiranje in izvedbo del »Ureditev avle in blagajn na železniški postaji Maribor«, kulturnovarstvenih pogojev z dne 15. 9. 2021, idejne zasnove projekta, junij 2021 ter ponudbenega predračuna, ki so sestavni del pogodbene dokumentacije.

Ponudba izvajalca z vso pripadajočo dokumentacijo je sestavni del te pogodbe.

**II. VREDNOST POGODBENIH DEL**

4. člen

Vrednost pogodbenih del iz 3. člena te pogodbe je določena na osnovi ponudbe izvajalca št. \_\_\_\_\_\_\_\_\_\_\_\_ z dne \_\_\_\_\_\_\_\_\_\_\_, v potrjeni in sprejeti ponudbeni vrednosti, ki znaša

brez davka na dodano vrednost \_\_\_\_\_\_\_\_\_\_\_\_\_\_\_\_\_\_\_\_ EUR

in z davkom na dodano vrednost \_\_\_\_\_\_\_\_\_\_\_\_\_\_\_\_\_\_\_ EUR,

(z besedo …………………………………………………………………..………... 00/100)

od tega DDV \_\_\_\_\_\_\_\_\_\_\_\_\_\_\_\_\_ EUR.

Naročnik bo izvajalcu priznal valorizacijo v skladu z določili Pravilnika o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Ur. l. št. 1/04).

Cena se lahko prvič spremeni po preteku enega leta od sklenitve pogodbe, in ko kumulativno povečanje cen življenjskih potrebščin, kot ga je objavil Statistični urad Republike Slovenije, preseže 4 % vrednosti, šteto od preteka enega leta od sklenitve pogodbe. Nadaljnja povišanja se lahko izvedejo, ko kumulativno povečanje dogovorjenega indeksa cen ponovno preseže 4 % vrednosti od zadnjega povišanja denarnih obveznosti. Povišanje denarnih obveznosti lahko znaša največ 80 % povišanja indeksa cen iz prejšnjega odstavka tega člena.

Izvajalec lahko obračuna zgolj tiste postavke ponudbenega predračuna, ki jih je naročnik naročil.

**III. ROK DOKONČANJA DEL**

5. člen

Izvajalec se obvezuje pričeti z izvajanjem s to pogodbo prevzetih del takoj po uvedbi v delo, vendar najkasneje v roku 10 (deset) delovnih dni po sklenitvi pogodbe. Dela se obvezuje dokončati v skladu s terminskim planom izvajanja del in sicer so roki za izvedbo vseh razpisanih del sledeči:

1. za 1. fazo – pridobitev vseh pogojev in podlag (projektnih pogojev, posnetkov,…) potrebnih za izdelavo IzN ter izdelava IzN in predaja v revizijo - 4 (štirje) meseci od uvedbe v delo,
2. za 2. fazo – dopolnitev IzN po pripombah revidentov – 1 mesec po prejemu navedenih pripomb,
3. za 3. fazo – izvedba ureditve avle in potniških blagajn – 4 (štirje) meseci od potrditve IzN.

Rok dokončanja del pomeni izvršitev vseh obveznosti izvajalca po tej pogodbi.

*6. člen*

Če izvajalec zamuja z dokončanjem del glede na dogovorjene roke iz 5. člena te pogodbe, je o tem dolžan pred iztekom roka pisno obvestiti naročnika in mu predlagati podaljšanje roka.

Rok dokončanja del se lahko podaljša v primerih, naštetih v 41. členu *Posebnih gradbenih uzanc 2020.*

Za podaljšanje roka se sklene aneks k tej pogodbi.

**IV. OBVEZNOSTI NAROČNIKA**

7. člen

Naročnik je dolžan pred pričetkom izvajanja del (3. faza) izvajalcu izročiti:

1. dva izvoda potrjene projektne dokumentacije

Dela se izvajajo kot vzdrževalna dela v javno korist.

8. člen

Naročnik se obvezuje izvajalcu pravočasno dostaviti dokumentacijo za vse morebitne spremembe tako, da dela lahko potekajo nemoteno oziroma skladno s terminskim planom izvajanja del.

**V. OBVEZNOSTI IZVAJALCA**

9. člen

Izvajalec izjavlja, da mu je poznan predmet pogodbe in vsi spremljajoči riziki v zvezi z izvedbo del in da je seznanjen z razpisnimi zahtevami oziroma s prejeto projektno dokumentacijo ter, da so mu razumljivi in jasni pogoji in okoliščine za pravilno izvedbo del.

10. člen

V zvezi z izvajanjem s to pogodbo prevzetih del se izvajalec obvezuje da:

* 20 dni pred pričetkom izvajanja del pripravi prijavo gradbišča v elektronski obliki in jo preko Inženirja posreduje investitorju, ki formalno vloži prijavo
* pred pričetkom del izdela ustrezen načrt organizacije gradbišča,
* pred pričetkom del preda nadzorniku oziroma vodji nadzora plan dinamike del in obračunov
* pred pričetkom del preda naročniku varnostni načrt in zagotovi, da bo gradbišče urejeno v skladu s tem varnostnim načrtom,
* naročniku pred pričetkom del predloži (s strani inženirja potrjen) plan tekoče kontrole kakovosti
* naročniku pred pričetkom del (ob uvedbi v posel) predloži tehnološko ekonomski elaborat
* najkasneje v 15 dneh po prejemu sklenjene pogodbe naročniku izroči garancijo za dobro izvedbo pogodbenih obveznosti (*bančno garancijo ali garancijo zavarovalnice*) v višini 5 % pogodbene vrednosti z DDV; garancija mora veljati vsaj 30 dni po roku za dokončanje del iz te pogodbe, z možnostjo podaljšanja njene veljavnosti do naročnikovega prevzema del; garancija mora biti po vsebini skladna z vzorcem iz razpisne dokumentacije,
* v roku petnajst (15) dni po pričetku del sklene skupni dogovor o izvajanju varnostnih ukrepov na gradbišču v smislu predpisov o varstvu pri delu, protipožarnem varstvu, ukrepov za varovanje premoženja in zavarovanje gradbišča ter dostopov na gradbišče
* označi gradbišče s tablo, na kateri so navedeni vsi udeleženci pri graditvi objekta, imena, priimki, nazivi in funkcija odgovornih oseb,
* zagotovi vsakodnevno prisotnost vodje gradnje oziroma vodje del na gradbišču v času izvajanja del,
* vsakodnevno vodi gradbeni dnevnik in knjigo obračunskih izmer,
* izvrši dela solidno in kvalitetno, v skladu z veljavnimi tehničnimi predpisi, standardi in gradbenimi normativi,
* izroči dokazila (ateste) o vgrajenih materialih in konstrukcijah,
* naročnika z dopisom obvesti o pričetku in dokončanju del,
* dela opravlja v skladu s terminskim planom izvajanja del,
* zagotovi ustrezno ravnanje z gradbenimi odpadki, ki bodo nastali med deli,
* zagotovi, da so med izvajanjem gradbenih del čim manjše emisije hrupa in prašnih delcev v vseh notranjih prostorih, ki bodo predmet obnovitvenih del,
* zagotovi sprotno izdelavo projekta izvedenih del (PID) v skladu z določili *Pravilnika o podrobnejši vsebini dokumentacije in obrazcih, povezanih z graditvijo objektov (Ur. l. RS, št. 36/2018 in 51/2018-popr.),*  ki ga bo v štirih (4) izvodih dostavil naročniku skupaj z obvestilom o dokončanju del,
* po zaključku del dostavi naročniku skupaj z obvestilom o dokončanju del:
  + dokazilo o zanesljivosti objekta,
  + projekt za vzdrževanje in obratovanje objekta.

10.a člen

Izvajalec bo izvedel dela, prevzeta s to pogodbo, brez podizvajalcev.

<<<<<<<<<<< ALI >>>>>>>>>>>>>>>>>>>>>>>>>>>>>>>>>>>>>>>>>>>>>>>>>>

Poleg izvajalca sodelujejo pri izvedbi tudi podizvajalci.

Podatki o posameznem podizvajalcu so navedeni v prilogi te pogodbe za vsakega podizvajalca in so sestavni del te pogodbe.

Izvajalec je dolžan k svojemu računu oziroma situaciji obvezno priložiti z njegove strani potrjeni račun oziroma situacijo za opravljeno delo podizvajalca, ki je zahteval neposredno plačilo. Izvajalec pooblašča naročnika, da podizvajalcu, ki je v ponudbi predložil zahtevo za neposredno plačilo, potrjeni račun oziroma situacijo plača neposredno.

Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

Izvajalec mora naročnika obvestiti o vseh morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje del, in sicer najkasneje v petih dneh po spremembi.

Za vse podizvajalce, ki jih izvajalec ni navedel v ponudbi, mora naročniku posredovati predlog za vključitev podizvajalca v izvajanje del, v katerem mora navesti razlog, zaradi katerega je prišlo do potrebe po vključitvi podizvajalca v izvajanje del in ga vsebinsko utemeljiti in predlogu priložiti dokumente o izpolnjevanju pogojev iz določb razpisne dokumentacije, ter podatke in dokumente v skladu z veljavnim Zakonom o javnem naročanju. Predlogu mora biti predložena vsa dokumentacija, ki bo izkazovala izpolnjevanje navedenih pogojev.

Naročnik bo o predlogu za vključitev novega podizvajalca odločil in izdal soglasje ali zavrnitev. Podizvajalec mora za dela, ki jih prevzema izpolnjevati razpisane pogoje za priznanje sposobnosti. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti izvajalca.

Imenovanje novega podizvajalca, izvajalca ne odvezuje njegovih odgovornosti prevzetih s to pogodbo in še naprej sam in v celoti odgovarja za kvalitetno in pravočasno izvedbo pogodbenih del.

<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<

Pri korespondenci z naročnikom v zvezi s to pogodbo, se na prvi strani dopisov, v zgornjem desnem kotu navede naročnikovo številko zadeve in številko pogodbe.

Če izvajalec v roku, določenem s to pogodbo ne predloži zahtevane garancije za dobro izvedbo pogodbenih obveznosti, naročnik njegovo situacijo oziroma račun zavrne.

**VI. NAČIN OBRAČUNAVANJA OPRAVLJENIH DEL**

11. člen

Opravljena dela po tej pogodbi bo izvajalec obračunal po:

* cenah za enoto iz predračuna in po dejansko izvršenih količinah, potrjenih v knjigi obračunskih izmer.

Opravljena dela izvajalec obračuna z izstavitvijo računa oz. začasne ali končne situacije, pri čemer je dolžan upoštevati določila o načinu obračunavanja del, vsebovana v Splošnih pogojih pogodbe (Pogoji pogodb za obratno opremo, projektiranje in graditev, ki jih načrtuje naročnik, FIDIC 1999 - *rumena knjiga)*. Pri izstavitvi računa ali situacije se mora izvajalec sklicevati na številko pogodbe.

Izvajalec pred izpolnitvijo vseh pogodbenih obveznosti ne more obračunati več kot 95 % pogodbene vrednosti z DDV, razen če tega posebej ne odobri naročnik. V predlogu končne obračunske situacije morajo biti upoštevani odbitki zaradi morebitne manjvrednosti del (v zapisniško evidentirani vrednosti) in uveljavljenih pogodbenih kazni.

**VII. NAČIN PLAČEVANJA OPRAVLJENIH DEL**

12. člen

Izvajalec je dolžan dostaviti račun oz. situacijo v roku pet (5) dni po opravljenem delu oz. do 5. v mesecu za pretekli mesec, če traja delo več mesecev. Naročnik je dolžan račun oz. situacijo v roku 15 dni po prejemu potrditi oziroma zavrniti. Če naročnik v roku 15 dni računa oz. situacije ne potrdi niti ne zavrne, se po preteku tega roka šteje, da sta račun oz. situacija potrjena. Rok plačila je 30. dan, pri čemer začne teči plačilni rok naslednji dan po prejemu računa oz. situacije, ki je podlaga za izplačilo.

V skladu z zakonodajo o opravljanju plačilnih storitev za proračunske uporabnike je izvajalec dolžan naročniku izdajati račune izključno v elektronski obliki (e-račun), naročnik pa prejemati e-račun preko aplikacije UJPnet.

Odstopanje od predvidene dinamike plačil, ki bi nastalo kot posledica spremembe sprejetega proračuna Republike Slovenije skladno z Zakonom o izvrševanju proračuna RS (ZIPRS), bosta naročnik in izvajalec uskladila z aneksom k veljavni pogodbi.

**VIII. POGODBENA KAZEN**

13. člen

Če izvajalec po svoji krivdi prekorači pogodbene roke, kot so razvidni iz 5. člena te pogodbe, mu bo naročnik pri izplačilu končne situacije obračunal pogodbeno kazen v višini 2 ‰ (dva promila) od vrednosti pogodbenih del (z DDV) za vsak zamujeni koledarski dan. Skupni znesek pogodbene kazni ne more presegati 10 % (deset odstotkov) od vrednosti dejansko izvršenih pogodbenih del (z DDV), ugotovljene na podlagi končne situacije. Pogodbeni stranki sta soglasni, da v primeru zamude z izpolnitvijo, izvajalca ob sprejemu izpolnitve ni potrebno posebej obvestiti o pridržanju pravice do obračuna pogodbene kazni, pač pa se pogodbena kazen obračuna v skladu z določili te pogodbe ob končni situaciji, brez obvestila.

Pogodbeno kazen se izvajalec zaveže plačati naročniku tudi v primeru neizpolnitve pogodbe in sicer v višini 10 % pogodbene vrednosti del (z DDV).

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

### IX. GARANCIJSKA DOBA

14. člen

Garancijski doba za izvedena dela je 3 letaza vsa razpisana dela.

Garancijski rok začne teči z dnem izdaje Potrdila o prevzemu.

Za vgrajeno opremo in industrijske izdelke veljajo garancijski roki proizvajalcev oziroma dobaviteljev.

15. člen

Ob prevzemu je naročnik dolžan pregledati izvedena dela po tej pogodbi. Morebitne pomanjkljivosti in napake se vpišejo v zapisnik o pregledu, pri čemer se sporazumno določi rok za njihovo odpravo. Če izvajalec ne odpravi napak v dogovorjenem roku, jih je, po načelu dobrega gospodarja, upravičen odpraviti naročnik na račun izvajalca. Za pokritje teh stroškov bo naročnik unovčil finančno zavarovanje za dobro izvedbo pogodbenih obveznosti.

Naročnik bo izdal Potrdilo o izvedbi po odpravi pomanjkljivosti, ugotovljenih ob prevzemu del.

Pomanjkljivosti ali napake, ugotovljene v garancijski dobi je na naročnikovo zahtevo izvajalec dolžan odpraviti v dogovorjenem roku.

16. člen

Izvajalec je ob tehničnem pregledu oziroma prevzemu del naročniku dolžan izročiti garancijo banke ali zavarovalnice za odpravo napak v garancijski dobi v višini 5 % vrednosti pogodbenih del, ugotovljene na podlagi končne situacije. Veljavnost garancije mora biti najmanj za en (1) dan daljša kot je garancijska doba.

Naročnik je upravičen unovčiti garancijo za odpravo napak v garancijski dobi, če izvajalec napake oziroma pomanjkljivosti v dogovorjenem roku ne odpravi. Za napake, ki se odkrijejo v garancijski dobi in se ne odpravijo pred njenim iztekom, je izvajalec dolžan podaljšati veljavnost garancije do odprave teh napak.

**X. POOBLAŠČENI PREDSTAVNIK IN STROKOVNI NADZOR**

*17. člen*

Pooblaščeni/-a predstavnik/-ca naročnika (*nosilec/-ka naročila*) je g./ga. …………………….. . Izvajalec je dolžan vso korespondenco pošiljati naročniku.

Nadzornik del po tej pogodbi je v skladu z določili Gradbenega zakona (UR. l. RS, št. 61/17 in 72/17) podjetje \_\_\_\_\_\_\_\_\_\_\_\_\_\_, ki za vodjo nadzora imenuje g./go. \_\_\_\_\_\_\_\_\_\_\_\_\_\_\_.

Vodja del - vodja gradnje s strani izvajalca je g./ga. ……………………..

**XI. REŠEVANJE SPOROV**

*18. člen*

Morebitne spore v zvezi z izvajanjem te pogodbe bosta pogodbeni stranki skušali rešiti sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Ljubljani.

**XII. KONČNE DOLOČBE**

1. *člen*

Pogodbeni stranki soglašata, da so poleg ponudbe izvajalca sestavni del pogodbe še:

* Splošni pogoji pogodbe (Splošni pogoji pogodb za obratno opremo, projektiranje in graditev, ki jih načrtuje naročnik, FIDIC 1999 - rumena knjiga, prevod in izdaja: Gospodarska zbornica Slovenije, Združenje inženirsko svetovalnih podjetij Slovenije)
* Projektna naloga za projektiranje in izvedbo del »Ureditev avle in blagajn na železniški postaji Maribor«, junij 2022,
* Idejna zasnova »Ureditev avle in blagajn na železniški postaji Maribor«, junij 2021,
* kulturnovarstveni pogoji Zavoda za kulturno dediščino Slovenije, OE Maribor, št. 35107-1011/2019-9 ES z dne 15. 9. 2021,
* ponudbeni predračun.

Posebne gradbene uzance veljajo v delih, v katerih niso v nasprotju z določili te pogodbe.

*20. člen*

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.\_Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Ne glede na drugi odstavek se v primeru izpolnitve okoliščin in pogojev iz prvega odstavka pogodba ne razveže, če bi razveza pogodbe naročniku povzročila nesorazmerne stroške ali bistvene težave pri nemoteni izvedbi gradnje ali nesorazmerno časovno zamudo in pod pogojem, da naročnik izvajalca najkasneje v 20. dneh od seznanitve s kršitvijo obvesti, da se pogodba ne razveže.

V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi razveze pogodbe in unovčiti dane garancije.

*21. člen*

Pogodba je sklenjena, ko jo podpišeta obe pogodbeni stranki in postane veljavna ob izročitvi garancije za dobro izvedbo pogodbenih obveznosti.

Naročnik si pridržuje pravico, da odstopi od izvedbe posameznega projekta, zmanjša obseg del ali odstopi od pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena. Izvajalcu del iz tega naslova ne pripada odškodnina, upravičen je le do stroškov že izvedenih del.

*22. člen*

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je naročnikov funkcionar ali njegov družinski član:

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

*23. člen*

Ta pogodba je napisana v treh enakih izvodih, od katerih prejme izvajalec en izvod, naročnik pa dva izvoda.

Priloga:

- ponudba št. \_\_\_\_\_\_\_\_\_\_\_\_ z dne \_\_\_\_\_\_\_\_\_ s ponudbenim predračunom,

- podatki o podizvajalcu (\_kom),

- zahteve za neposredna plačila in soglasja podizvajalcev (\_kom).

|  |  |
| --- | --- |
| …………………, dne ………………… | Ljubljana, dne …………………. |
| **IZVAJALEC:** | **NAROČNIK:** |
|  | REPUBLIKA SLOVENIJA |
|  | Ministrstvo za infrastrukturo |
|  | Direkcija RS za infrastrukturo |
|  | Bojan Tičar, |
|  | v. d. direktorja |